
PARLAMENTUL ROMÂNIEI

CAMERA DEPUTAŢILOR

Comisia pentru agricultură, silvicultură, industrie alimentară şi servicii specifice

Bucureşti, 28.06.2016   

 Nr. 4c-4/358
Comisia pentru buget, finanţe şi bănci 

Bucureşti,  28.06.2016   

Nr. 4c-2/302

BIROUL PERMANENT
AL

CAMEREI DEPUTAŢILOR
    Vă înaintăm, alăturat, raportul comun asupra propunerii legislative privind unele măsuri referitoare la plăţile beneficiarilor Sit Natura 2000,  trimisă spre dezbatere în fond Comisiei pentru buget, finanţe şi bănci şi Comisiei pentru agricultură, silvicultură, industrie alimentară şi servicii specifice cu adresa nr. PLx.228 din 3 mai 2016, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.


PREŞEDINTE,





      PREŞEDINTE,
         Nini SĂPUNARU





      Viorel ŞTEFAN

PLX 228/2016
RAPORT COMUN
asupra propunerii legislative privind unele măsuri referitoare la plăţile beneficiarilor Sit Natura 2000
    În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci şi Comisia pentru agricultură, silvicultură, industrie alimentară şi servicii specifice, au fost sesizate, pentru dezbaterea pe fond, cu propunerea legislativă privind unele măsuri referitoare la plăţile beneficiarilor Sit Natura 2000, transmisă cu adresa  nr. PLx 228 din 3 mai 2016.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 25 aprilie 2016.
La întocmirea prezentului raport comun, Comisiile au avut în vedere avizele favorabile ale Consiliului Legislativ şi Comisiei juridice, de disciplină şi imunităţi şi avizul negativ al Comisiei pentru mediu şi echilibru ecologic.


     Propunerea legislativă supusă dezbaterii are ca obiect de reglementare unele măsuri referitoare la plăţile beneficiarilor Sit Natura 2000, respectiv anularea unor creanţe, inclusiv penalităţile de întârziere, datorate de către aceştia în urma încasării primelor acordate pentru pierderile de producţie urmare a aplicării obligaţiilor de acva-mediu şi pe care aceştia trebuie să le restituie ca urmare a titlurilor de creanţă emise de Direcţia Generală Pescuit din cadrul Autorităţii de Management pentru Programul operaţional pentru Pescuit 2007-2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
    În conformitate cu prevederile art. 61 şi 62 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 21 iunie 2016 iar membrii Comisiei pentru buget, finanţe şi bănci în şedinţa din 28 iunie 2016. 
Din totalul de 35 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbateri 34 de deputaţi.
Din totalul de 33 de membri ai Comisiei pentru buget, finanţe şi bănci şi-au înregistrat prezenţa la dezbateri 32 deputaţi.
La dezbaterea acestei propuneri legislative au participat, în calitate de invitaţi, reprezentanţi ai Ministerului Finanţelor Publice şi Ministerului Agriculturii şi Dezvoltării Rurale.
     În urma examinării propunerii legislative şi a opiniilor exprimate, deputații prezenți la lucrări au hotărât, cu majoritate de voturi (două abţineri, respectiv doamna deputat Andreea Paul şi domnul deputat Tinel Gheorghe), să propună plenului Camerei Deputaţilor spre dezbatere şi adoptare propunerea legislativă privind unele măsuri referitoare la plăţile beneficiarilor Sit Natura 2000, cu amendamentele admise prezentate în Anexă.
În raport cu obiectul şi conţinutul său, propunerea legislativă face parte din categoria legilor ordinare.


PREŞEDINTE,





      PREŞEDINTE,
         Nini SĂPUNARU





      Viorel ŞTEFAN

SECRETAR,




         
 
 SECRETAR,

         Costel ŞOPTICĂ
 


        

 Andreea - Maria PAUL
Consilier parlamentar








Şef serviciu
Anton Păştomari









Giorgiana Ene











Consilier parlamentar












Florentina Rădoi

Anexă 

AMENDAMENTE ADMISE   
În urma dezbaterii, Comisiile propun adoptarea proiectului de lege cu următoarele amendamente:
	Nr. crt.
	Text propunere legislativă
	Text propus de Comisii
(autorul amendamentului)
	Motivarea amendamentelor

	0
	1
	2
	3

	1. 
	LEGE  

privind unele măsuri referitoare la plăţile beneficiarilor Sit Natura 2000


	Nemodificată
	

	2. 
	Art.1. – Sumele reprezentând primele beneficiarilor Sit Natura 2000 acordate pentru pierderile de producţie urmare a aplicării obligaţiilor de acva-mediu pe care aceştia trebuie să le restituie ca urmare a titlurilor de creanţă emise de Direcţia Generală – Autoritatea de Management pentru Programul Operaţional pentru Pescuit 2007-2013, inclusiv penalităţile de întârziere nu se mai recuperează.


	Art.1. – Sumele reprezentând primele beneficiarilor Sit Natura 2000 acordate pentru pierderile de producţie urmare a aplicării obligaţiilor de acva-mediu pe care aceştia trebuie să le restituie ca urmare a titlurilor de creanţă emise de Direcţia Generală Pescuit – Autoritatea de Management pentru Programul Operaţional pentru Pescuit 2007-2013, inclusiv penalităţile de întârziere nu se mai recuperează. 
	Pentru corectitudinea redactării.

	3. 
	Art.2. – Titlurile de creanţă/notificările de punere în întârziere, emise de Direcţia Generală – Autoritatea de Management pentru Programul Operaţional pentru Pescuit prevăzute la art. 1 sunt anulate prin efectul prezentei legi. 


	Art.2. – Titlurile de creanţă/notificările de punere în întârziere, emise de Direcţia Generală Pescuit – Autoritatea de Management pentru Programul Operaţional pentru Pescuit 2007-2013 prevăzute la art. 1 sunt anulate prin efectul prezentei legi. 


	Pentru corectitudinea redactării.

	4. 
	Art.3. -  Sumele necesare aplicării prezentei legi, în cuantum de 19.560.747,07 lei, se suportă de la bugetul de stat. 


	Nemodificat 

